b'\n_START_ARTICLE_\nPandora (vampir)\n_START_PARAGRAPH_\nPandora je vampir iz istoimene knjige autorice Anne Rice. Njena pri\xc4\x8da ispri\xc4\x8dana je u Pandori, prvoj od dvije knjige Novih pri\xc4\x8da o vampirima (New tales of the vampires).\n_START_SECTION_\nOpis\n_START_PARAGRAPH_\nPandora je ro\xc4\x91ena kao Lidija u Rimskom Carstvu, nekoliko godina prije Kristovog ro\xc4\x91enja. Visoka je, ima sme\xc4\x91u kovr\xc4\x8davu kosu i zlatno-sme\xc4\x91e o\xc4\x8di. Vampir je postala u dobi od 35 godina, zahvaljuju\xc4\x87i Mariusu, svojoj jedinoj pravoj ljubavi. Kao i mnogi vampiri, Pandora je mrzovoljna i o\xc4\x8dajna. U po\xc4\x8detku \xc5\xbeeljela besmrtnost, a kasnije se pokajala i pretvorila u mra\xc4\x8dnog, nezainteresiranog cinika. Lestat misli da je Pandora bila u nekom dubokom problemu i prije nego je postala vampir jer je ona jedini vampir koji nema vizije Mahareta i Mekare u snovima.\n_START_SECTION_\nRadnja novele\n_START_PARAGRAPH_\nDjevojka Lidija odrasta u bogatoj senatorskoj obitelji (otac joj je bio senator). U dobi od 10 godina prvi put susre\xc4\x87e Mariusa i zaljubi se u njega, premda on ima 25 godina. Marius osjeti iste osje\xc4\x87aje prema njoj i zamoli Lidijinog oca za njenu ruku. Na\xc5\xbealost, on odbije pro\xc5\xa1nju i njih dvoje se vi\xc5\xa1e nisu vidjeli do njene petnaeste godine, kada je njen otac drugi puta odbio Mariusovu prosidbu. Kad je novi car do\xc5\xa1ao na vlast, njenog oca izdaje vlastiti brat i biva ubijen. Jedino su Pandora i njen brat uspjeli izbje\xc4\x87i masakr i ona je oti\xc5\xa1la u Antiohiju (nakon promjene imena) s prijateljem svog oca. Tamo opet susre\xc4\x87e Mariusa, te sazna da je on sada vampir i da \xc4\x8duva Kraljicu i Kralja vampira. No, vampir Akabar poku\xc5\xa1a ukrasti Kralji\xc4\x8dinu mo\xc4\x87nu i drevnu krv, te tijekom borbe Akabar ispije Pandori krv do ruba smrti. Da bi je spasio, Marius je pretvori u vampira._NEWLINE_Par ostaje zajedno sljede\xc4\x87ih 200 godina prije sva\xc4\x91e i razdvajanja. Prvo je Marius prekinuo, to\xc4\x8dnije oti\xc5\xa1ao je i ona je \xc4\x8dekala 6 mjeseci da se vrati. Smatrao se u\xc4\x8diteljem i \xc4\x8deznuo je pokazati znanje pred svojim u\xc4\x8denicima, ali Pandora, slobodna i visoko \xc5\xa1kolovana kakva je bila, nije \xc5\xbeeljela biti njegova u\xc4\x8denica. Tako\xc4\x91er, protivno njegovoj volji, pretvorila je jednog od svojih voljenih sluga u vampira._NEWLINE_Kasnije se susre\xc4\x87u na balu u Dresdenu sredinom 16. stolje\xc4\x87a. Marius poku\xc5\xa1ava nagovoriti Pandoru da ostavi svog nau\xc4\x8dnika Arjuna i vrati se njemu. Zabrinjava ga njena veza s Arjunom i misli da je Pandora s njim protiv svoje volje. Ona to opovrgava, ali kasnije priznaje Davidu da nije mogla ostaviti Arjuna napominju\xc4\x87i da ih je njegova snaga oboje gurala naprijed kroz vrijeme._NEWLINE_Posljednji put se susre\xc4\x87u 1985. kada ona i jo\xc5\xa1 trinaest vampira pre\xc5\xbeive Akashin masakr i odu u Maharetovu ku\xc4\x87u smisliti plan za borbu protiv Akashe. Pandora ostaje tiha, slo\xc5\xbei se sa svim i jedino ka\xc5\xbee da Akasha poku\xc5\xa1ava objasniti "razloge" svog masakra. \xc4\x8cak i kad Akasha ka\xc5\xbee Pandori da joj se pridru\xc5\xbei ili umre, Pandora mirno i nezainteresirano ka\xc5\xbee da je mo\xc5\xbee u\xc4\x8diniti \xc5\xa1to Akasha tra\xc5\xbei i stoi\xc4\x8dki prihva\xc4\x87a da \xc4\x87e biti ubijena. Nakon \xc5\xa1to je Akasha uni\xc5\xa1tena, vampiri se povuku na Armandov otok na Floridi, a Pandora se i dalje osje\xc4\x87a udaljena od ostatka vampirske dru\xc5\xbeine. Gleda glazbene spotove cijeli dan i totalno ignorira Mariusa, koji je obasipa ljubavlju. Bez nade za oporavak dok je s ostalim vampirima, ona odlazi s otoka, o\xc4\x8dajnija nego ikad._NEWLINE_Novinar David Talbot pronalazi je u Parizu i moli da napi\xc5\xa1e svoju \xc5\xbeivotnu pri\xc4\x8du, \xc5\xa1to ona i napravi. Presko\xc4\x8di detalje o \xc5\xbeivotu prije nego je postala vampir i fokusira se na period s Mariusom. Na kraju napi\xc5\xa1e plan da ode u New Orleans vidjeti Mariusa i poku\xc5\xa1a razumjeti \xc5\xa1to je Lestat vidio na svom putovanju.'